Maria Isabel Ostolaza

Maria Isabel Ostolaza Elizondo (Doneztebe, 1950eko martxoaren 17a) nafar  historialaria da, testu historikoetan, paleografian eta diplomatikan espezializatua. Nafarroako Unibertsitatean, Madrilgo Unibertsitate Konplutentsean eta Nafarroako Unibertsitate Publikoan Zientzia eta Teknika Historiografikoetako irakasle eta katedradun izan dena. 2018ko abuztutik dago erretiratuta. Espainiako Historiaren Errege Akademiako kidea da, Nafarroa ordezkatuz.

 Biografia 
Donezteben jaioa, mekanikari eta iturgin baten eta etxekoandre baten alaba da. Historiarekiko zaletasuna etxeko gauetan sortu zitzaion, nagusien kontakizunak entzunda. Gurasoek, «seme-alabak bereizten ez zituztenek», Nafarroako Unibertsitatean ordaindu zizkioten ikasketak, eta han lizentziatu zen 1973an Filosofia eta Letretan. Lau urte geroago, 1977an, Orreagako kolegiatari buruzko tesia egin zuen. Santos García Larraguetak zuzendu zuen, eta epaimahaia Luis Núñez Contrerasek (idazkaria), José María Lakarrak, Ángel Martín Duquek eta Ángel Canellas Lópezek (bokalak) osatu zuten.

Irakasle laguntzaile gisa lan egin zuen Nafarroako Unibertsitatean, 1983ra arte, oposizio bidez, Unibertsitate Konplutentseko irakasle titular plaza lortu zuen arte. Bederatzi urtez Madrilen jardun zuen, harik eta 1991n, merezimendu-lehiaketa bidez, Zientzia eta Teknika Historiografikoen arloko irakasle titularra izendatu zuten arte. Iruñera joan zen berriro, Nafarroako Unibertsitate Publikora. Zentro horretan lortu zuen, 1996an, Zientzia eta Teknika Historiografikoen Katedra.

 Lanak 
 1977. Colección diplomática de Santa María de Roncesvalles (1127-1300) 
 1991. Administración y documentación pública castellano-leonesa durante el reinado de Sancho IV-Alfonso XI (1282-1350): organismos, atribuciones, tipología documental. Madrilgo Unibertsitate Konplutentsea.
 1998. Catálogo de documentación navarra del siglo XVI en la Cámara de Castilla. Nafarroako Unibertsitate Publikoa. 
 1999. Gobierno y administración de Navarra bajo los Austrias (siglos XVI-XVII). Nafarroako Gobernua. 
 2004. Las Cortes de Navarra en la etapa de los Austrias (s. XVI-XVII). Nafarroako Legebiltzarra. 
 2004. Impresores y libreros en Navarra durante los siglos XV-XVI. Nafarroako Unibertsitate Publikoa. 
 2007. Cultura y élites de Navarra en la etapa de los Austrias. Gobierno de Navarra, en colaboración con Juan Ignacio Panizo Santos. 
 2011. Fernando el Católico y la empresa de Navarra (1512-1516). Espainiako Justizia Ministerioa. 
 2014. Archivos históricos de Navarra. Tipología y documentación de los archivos medievales y del Antiguo Régimen". Nafarroako Unibertsitate Publikoa. Colección Historia, 32 
 2018. La memoria de los libros: las bibliotecas del Císter navarro hasta la desamortización. Nafarroako Unibertsitate Publikoa.  Colección Historia, 32  
 2022. Historia de la villa y valle de Santesteban de Lerín''. Editorial Liber. 

 Erreferentziak 

 Kanpo estekak 

Kategoria:Doneztebarrak
Kategoria:Euskal Herriko historialariak
Kategoria:Nafarroako Unibertsitateko irakasleak
Kategoria:Madrilgo Complutense Unibertsitateko irakasleak
Kategoria:Nafarroako Unibertsitate Publikoko irakasleak
Kategoria:Espainiako Historiaren Errege Akademiako kide korrespondenteak